ᱵᱟᱱᱫᱩᱝ

ᱵᱟᱱᱫᱩᱝ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ
ᱤᱱᱫᱳᱱᱮᱥᱤᱭᱟᱟ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱚ ᱢᱩᱫ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱢᱟᱨᱟᱝ ᱵᱟᱱᱫᱩᱝ ᱫᱤᱥᱚᱢ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱠᱟᱱᱟ, ᱱᱚᱸᱰᱮ ᱑.᱑ ᱠᱳᱴᱤ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱩᱬᱩᱛ ᱟᱨ ᱨᱟᱡᱽᱜᱟᱲ ᱥᱚᱦᱚᱨ ᱡᱟᱠᱟᱨᱛᱟ ᱠᱷᱚᱱ ᱑᱕᱐ ᱠᱤᱢᱤ ᱥᱮ ᱘᱗ ᱢᱟᱭᱤᱞ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱢᱤᱫ ᱚᱠᱛᱚ ᱰᱟᱪᱽ ᱤᱥᱴ ᱤᱱᱰᱤᱡ ᱠᱚᱢᱯᱟᱱᱤ ᱟᱜ ᱪᱟᱪᱞᱟᱣ ᱨᱮ ᱛᱟᱦᱮᱱ ᱠᱟᱱᱟ ᱾ ᱚᱱᱟ ᱚᱠᱛᱚ ᱱᱚᱶᱟ ᱥᱚᱦᱚᱨ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱟᱨ ᱨᱟᱡᱽᱜᱟᱲ ᱡᱟᱠᱟᱨᱛᱟ ᱢᱩᱫ ᱨᱮ ᱦᱮᱡᱽᱥᱮᱱ ᱨᱮᱱᱟᱜ ᱥᱟᱹᱜᱟᱹᱭ ᱮ ᱛᱚᱞ ᱫᱚᱦᱚᱣᱟᱠᱟᱫ ᱛᱟᱦᱮᱱᱟ ᱾

ᱱᱟᱜᱟᱢ
ᱱᱚᱶᱟ ᱥᱚᱦᱚᱨ ᱑᱔ ᱥᱟᱭ ᱥᱮᱨᱢᱟ ᱠᱷᱚᱱ ᱵᱟᱹᱭ ᱵᱟᱹᱭ ᱛᱮ ᱵᱮᱱᱟᱣ ᱨᱟᱠᱟᱯ ᱟᱠᱟᱱᱟ ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱞᱟᱦᱟ ᱨᱮ ᱱᱚᱶᱟ ᱫᱚ ᱰᱟᱪᱽ ᱤᱥᱴ ᱤᱱᱰᱤᱡ ᱠᱚᱢᱯᱟᱱᱤ ᱟᱜ ᱪᱟᱪᱞᱟᱣ ᱨᱮ ᱛᱟᱦᱮ ᱠᱟᱱᱟ ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱛᱟᱭᱚᱢ ᱱᱚᱶᱟ ᱥᱚᱦᱚᱨ ᱟᱹᱰᱤ ᱩᱥᱟᱹᱨᱟ ᱜᱮ ᱩᱛᱷᱱᱟᱹᱣ ᱨᱟᱠᱟᱯ ᱟᱠᱟᱱᱟ ᱟᱨ ᱥᱚᱦᱚᱨ ᱨᱮ ᱦᱚᱲᱮᱞ ᱦᱚᱸ ᱚᱱᱠᱟ ᱜᱮ ᱠᱚ ᱰᱷᱮᱨ ᱪᱟᱞᱟᱣ ᱟᱠᱟᱱᱟ ᱾

ᱚᱛᱱᱚᱜ
ᱴᱷᱟᱹᱶ
ᱵᱟᱱᱫᱩᱝ ᱥᱚᱦᱚᱨ ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱡᱟᱠᱟᱨᱛᱟ ᱥᱚᱦᱚᱨ ᱠᱷᱚᱱ ᱑᱕᱐ ᱠᱤᱢᱤ ᱥᱟᱢᱟᱝᱼᱠᱚᱧᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱵᱟᱱᱫᱩᱝ ᱥᱚᱦᱚᱨ ᱫᱚᱨᱮᱭᱟ ᱟᱴᱮᱫ ᱠᱷᱚᱱ ᱜᱩᱴ ᱗᱖᱘ ᱢᱤᱴᱟᱨ ᱥᱮ ᱒᱕᱖᱐ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱥᱚᱦᱚᱨ ᱫᱚ ᱖.᱕᱕° ᱮᱛᱚᱢ ᱟᱨ ᱑᱐᱗.᱖° ᱥᱟᱢᱟᱝ ᱥᱮᱫ ᱨᱮ ᱟᱨ ᱡᱟᱵᱷᱟ ᱫᱤᱯ ᱨᱮᱱᱟᱜ ᱮᱛᱚᱢ ᱟᱨ ᱠᱚᱧᱮ ᱠᱷᱚᱱ ᱥᱚᱢᱟᱱ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ

ᱠᱟᱹᱣᱰᱤᱟᱹᱨᱤ
ᱱᱤᱭᱟᱹ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱟᱥᱚᱞ ᱠᱟᱹᱣᱰᱤ ᱟᱹᱨᱤ ᱫᱚ ᱥᱟᱝᱜᱷᱟᱨ, ᱵᱟᱹᱱᱤᱡᱽ-ᱵᱮᱯᱟᱨ, ᱥᱨᱤᱡᱚᱱ-ᱵᱤᱨᱤᱛ, ᱞᱟᱯᱷᱟᱝ-ᱴᱮᱠ ᱟᱨ ᱵᱮᱵᱮᱱᱟᱣ ᱵᱤᱨᱤᱛ, ᱴᱮᱠᱱᱚᱞᱚᱡᱤ, ᱥᱮᱪᱮᱫ ᱟᱠᱷᱲᱟ, ᱠᱟᱹᱣᱰᱤ ᱥᱮᱣᱟ, ᱠᱷᱩᱪᱨᱟᱹ ᱥᱮᱣᱟ, ᱨᱟᱱ ᱠᱚᱢᱯᱟᱹᱱᱤ ᱟᱨ ᱡᱚᱢᱟᱜ ᱠᱚᱢᱯᱟᱹᱱᱤ ᱮᱢᱟᱱ ᱛᱮᱭᱟᱜ ᱠᱚ᱾

ᱰᱮᱢᱚᱜᱽᱨᱟᱯᱷᱤ
᱒᱐᱐᱕ ᱥᱮᱨᱢᱟ ᱨᱮ, ᱵᱟᱱᱫᱩᱝ ᱥᱚᱦᱚᱨ ᱨᱮ ᱒᱒ ᱞᱟᱠᱷ ᱦᱚᱲ ᱠᱚ ᱛᱟᱦᱮ ᱠᱟᱱᱟProfil Daerah Jawa Barat  ᱾ ᱢᱮ ᱒᱐᱑᱐ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱨᱮ ᱒᱓ ᱞᱟᱠᱷ ᱦᱚᱲ ᱠᱚ ᱞᱮᱠᱟᱷ ᱟᱠᱟᱱᱟhttp://www.tempointeraktif.com/hg/bandung/2010/09/01/brk,20100901-275625,id.html  TempoInteraktif: Bandung Kota Terpadat di Jawa Barat ᱾ ᱥᱴᱮᱴᱟᱥᱴᱤᱠ ᱤᱱᱫᱳᱱᱮᱥᱤᱭᱟ ᱟᱜ ᱮᱞᱠᱷᱟ ᱞᱮᱠᱟᱛᱮ, ᱒᱐᱑᱔ ᱥᱮᱨᱢᱟ ᱨᱮ ᱵᱟᱱᱫᱩᱝ ᱨᱮᱱᱟᱜ ᱦᱚᱲᱮᱞ ᱠᱚ ᱛᱟᱦᱮ ᱠᱟᱱᱟ ᱒᱔ ᱞᱟᱠᱷ, ᱡᱟᱦᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱦᱚᱲᱮᱞ ᱥᱚᱦᱚᱨ ᱞᱮᱠᱟᱛᱮ ᱵᱟᱲᱟᱭᱚᱜ ᱠᱟᱱᱟ ᱾ 

ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱥᱩᱱᱫᱟᱱᱤᱥ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱱ ᱠᱟᱱᱟ ᱠᱚ ᱾ ᱡᱟᱵᱷᱟᱱᱤᱥ ᱡᱟᱹᱛᱤ ᱫᱚ ᱢᱟᱨᱟᱝ ᱞᱮᱠᱷᱟᱥᱤᱫ (minority) ᱡᱟᱹᱛᱤ ᱞᱮᱠᱟᱛᱮ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱫᱚ ᱡᱟᱹᱥᱛᱤ ᱜᱮ ᱡᱟᱵᱷᱟ ᱫᱤᱯ ᱨᱮᱱᱟᱜ ᱛᱟᱞᱢᱟ ᱟᱨ ᱥᱟᱢᱟᱝ ᱴᱚᱴᱷᱟ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ ᱾ ᱟᱨ ᱮᱴᱟᱜ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ: ᱢᱤᱱᱟᱝ, ᱢᱤᱱᱟᱦᱟᱥᱟᱝ, ᱪᱟᱭᱱᱤᱡᱽ, ᱵᱟᱛᱟᱠ, ᱢᱟᱞᱚᱭ, ᱠᱳᱨᱤᱭᱟᱱ, ᱥᱤᱧᱚᱛᱤᱭᱟᱹ ᱟᱨ ᱡᱟᱯᱟᱱᱤᱡᱽ ᱮᱢᱟᱱ ᱾ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱠᱷᱚᱱ ᱵᱟᱱᱫᱩᱝ ᱨᱮᱦᱚᱸ ᱟᱭᱢᱟ ᱜᱟᱱ ᱡᱮᱡᱟᱹᱛᱤᱭᱟᱹᱨᱤ ᱡᱟᱹᱛᱤ ᱥᱟᱶᱛᱟ ᱠᱚ ᱢᱮᱱᱟᱜ ᱠᱚᱣᱟ ᱾

ᱞᱟᱠᱪᱟᱨ

ᱦᱮᱡᱽᱥᱮᱱ

ᱥᱮᱪᱮᱫ
ᱟᱨᱦᱚᱸ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ


 The official website of Bandung Government 
 Your Bandung 

ᱛᱷᱚᱠ: ᱤᱱᱫᱳᱱᱮᱥᱤᱭᱟ

ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱚᱱᱚᱛ ᱨᱟᱡᱽᱜᱟᱲ
ᱥᱟᱹᱠᱷᱭᱟᱹᱛ